User:Martakuk/sandbox/Roza Mitova opera singer

АРТИСТИЧНА БИОГРАФИЯ на РОЗА МИТОВА

Роза Митова е родена на 05.12.1934 г. в София в бедно работническо семейство. Майка й имала хубав глас и пеела народни песни, а баща й, самоук, свирел на „кемене“ /вид гъдулка/и разказвал приказки по един много артистичен начин. В края на Втората световна война Роза Митова е на 10 г. и като „септемврийче“ пее по многобройни естради, събрания, тържества и посещения на ранени войници в Софийските болници. Всички й предсказват бъдеще на голяма певица, но тя завършва Педагогическа гимназия за начални учители и дружинни ръководители. От 1952 г. до 1960 г. работи в 21-во средно смесено училище /бившата девическа гимназия/ - две години като дружинна ръководителка и 6 г. като начална учителка. Пее като солистка на много концерти на хора на „Софийските учителки“ под ръководството на големия български хоров диригент Васил Арнаудов и пианиста Христо Станишев. По тяхно настояване и препоръка тя се подготвя за конкурс в Музикалната академия в гр. София. През 1960 г. я приемат заедно с Гена Димитрова, Димитър Петков, Галя Савова и др. Учи в класа на асистентката на проф. Людмила Прокопова – Селма Чурукова, а след нейното напускане – 4 години в класа на професор Христо Бръмбаров. Завършва с отличен успех и двугодишния майсторски курс по оперно-сценично изкуство. През всички години на следването тя получава едната от трите стипендии на името на Стефан Македонски /другите две стипендии са за Гена Димитрова и Борислав Николов – Александров/. По това време тя има семейство и дъщеря. През 1966 г. Роза Митова се явява на конкурс за стажант артисти в Софийска народна опера. Приета е заедно с Гена Димитрова, Димитър Петков и др. За две години – до края на 1968 г. тя участва в 114 представления в малки, средни и големи партии: Царицата на нощта, Джилда, Травиата, Оскар, Фраскита, Ксения, Тебалди и др. Tя приема предложението на директора на Русенската опера Коста Крушовенски да участва в постановка на „Вълшебната флейта“ като Памина и на 19.04.1969 г. заминава на репетиции в Русе. За няколко месеца там, тя пее с голям успех още Оскар, Тебалдо, Джилда. През 1971 г. я канят в Софийска опера и тя пее с огромен успех Оскар, Памина. За да бъде по-близо до семейството си в София, Комитетът за култура й отпуска персонална щатна бройка, с която я назначават в Пловдивската опера. Там Роза Митова е приета много радушно от художествените ръководители – Ангел Христов, Кръстьо Марев и много от колегите й. Има блестящи успехи в постановките „Травиата“, „Риголето“, „Лучия ди Ламермур“, „Четиримата грубияни“ и др. Заради представянето й на фестивала в Стара Загора през 1980 г. художественият съвет я удостоява с една значителна материална и морална награда „за изключителни художествени постижения в ролята на Лучия“. От 1987 г. до края на 1989 г. Роза Митова е на работа в новосформирания Музикално-артистичен център в София на разположение на всички оперни театри. През януари 1990 г. – на 55 г. е пенсионирана, но и до ден днешен Роза Митова работи частно като вокален педагог в град София. С любов и всеотдайност тя споделя своите знания и опит в операта като разпалва любопитството на своите ученици към музиката и с всичките си сили ги тласка към желания от тях  успех!

ГАСТРОЛИ В ЧУЖБИНА

Унгария: „Ивайло“ Чехословакия: „Травиата“ „Риголето“ „Евгени Онегин“ Румъния: „Бал с маски“ „Риголето“ „Дон Карлос“ Куба: „Травиата“ „ Риголето“ Съветски Съюз: „Травиата“ И многобройни концерти в различни градове

РЕПЕРТОАР

1.Царицата на нощта – „Вълшебната флейта“ – Моцарт 2. Памина – „Вълшебната флейта“ – Моцарт 3. Джилда – „Риголето“ – Верди 4. Виолета – „Травиата“ – ВердиР 5. Розина – „Севилският бръснар“ – Росини 6. Лучия – „Лучия ди Ламермур“ – Доницети 7. Мими – „Бохеми“ – Пучини 8. Микаела – „Кармен“ – Бизе 9. Бътърфлай – „Мадам Бътърфлай“ – Пучини 10. Йоланта – „Йоланта“ – Чайковски 11. Татяна – „Евгени Онегин“ – Чайковски 12. Каролина – „Тайният брак“ – Чимароза 13. Елвира – „Италиянката в Алжир“ – Росини 14. Ксения – „Борис Годунов“ – Мусоргски 15. Люба – „Семьон Котко“ – Прокофиев 16. Лиза – „Утрините тук са тихи“ – Молчанов 17. Фраскита – „Кармен“ – Бизе 18. Анастасия – „Петър I” – Андрей Петров 19. Софи – „Вертер“ – Масне 20. Марина – „Четиримата грубияни“ – В.Ферари 21. Оскар – „Бал с маски“ – Верди 22. Тебалдо – „Дон Карлос“ – Верди 23. Минерва – „ Хубавата Елена“ – Ж. Офенбах 24. Мери – „Юлска нощ“ – Ж. Офенбах 25. Млада – „Ивайло“ – Марин Големинов 26. Ахиндора – „Момчето великан“ – Хреников 27. Анина – „Травиата“ – Верди 28. Глас от небето – „ Дон Карлос“ - Верди